નવી દિલ્હી: દિલ્હીના મુખ્યપ્રધાન અરવિંદ કેજરીવાલ અને આપના અન્ય નેતાઓ સામે ડીડીસીએ કૌભાંડના આક્ષેપોના મામલે નાણાપ્રધાન અરુણ જેટલી દ્વારા દાખલ કરવામાં આવેલ માનહાનિના દીવાની અને ફોજદારી કેસોમાં અરવિંદ કેજરીવાલ અને આપના અન્ય નેતાઓ વતી જાણીતા સિનિયર એડ્વોકેટ રામ જેઠમલાણી કોર્ટમાં કેસ લડશે. આ કેસમાં અરુણ જેટલી વિરુદ્ધ ડીડીસીએ ગોટાળાના આક્ષેપો કરનાર ભાજપના સાંસદ કીર્તિ આઝાદને સાક્ષી બનાવવામાં આવશે.